钦定古今图书集成/明伦汇编/氏族典/第345卷 > 周仲明
## 钦定古今图书集成/明伦汇编/氏族典/第345卷 > 周仲明

按《十国春秋》，后蜀周仲明，未详其世系，居成都，以术
数擅名。明德元年，高祖病危，司空赵季良召仲明，问
高祖寿几何？仲明曰：“帝合为真王，食蜀二十年，既登
九五，于寿无益。”季良曰：“可为金縢乎？”曰：“此天数也，非
人力可为。”季良又问国祚修短，仲明曰：“二纪外有真
人出，天下一统后。”其言皆验。